Membru tal-Pulizija Ingliża baqa' ferm skantat meta sab pupu tal-Lego mlibbes ta' pulizija, li mhux biss kien ixiebhu qatigħ, iżda kellu wkoll l-istess numru tiegħu fuq il-kullar. Il-manifattur tal-logħob qal li hi b'kumbinazzjoni kbira li dan il-ġugarell għandu xebh inkredibbli mal-pulizija Thomas minn Hampshire. Din il-figura ġdida tal-logħob għandha l-istess uniformi bħal ta' Thomas; missier ta' żewġt itfal, għandu mustaċċi bħal tiegħu u n-numru li jġib hu 1337 ukoll. Thomas, ta' 48 sena qal li x-xebh tant hu qawwi li spiċċa biex għamel kuntatt mal-produttur tal-ġugarelli Daniż u qallu li spiċċa bi sħabu kollha jinkuh fuq ix-xogħol. Mistoqsi kif sab il-ġugarell, Thomas qal li wieħed mill-kollegi tiegħu jfaddal il-figorini tal-Lego, u fost l-aħħar li xtara, sab dan. Żied li ċempillu biex jgħarrfu u meta hu daħal għax-xogħol fix-xift ta' wara, sab l-istess ġugarell jistennieh fuq l-iskrivanija. Din il-forma ta' pulizija li ħarġet f'edizzjoni limitata, għandha kappell, u lembuba u hi deskritta mil-Lego bħalha
Pulizija – pupu tal-Lego